Kuu/Aurinkosusi

*"Ragnarök- Kun auringon nielaisee Sköll susi, ja taivaat sekä kuu katoavat Hatin kitaan, ja maa vajoaa kiehuvaan mereen. Lähes kaikki jumalat, jättiläiset, kääpiöt, ihmiset ja muut olennot tuhoutuvat."*

 Aurinkosusi & Kuususi (Aila)

* **Rooli heimossa:** Parantaja
* **Ikä:** ~25
* **Taidot:**  Treating poisoning and addiction, Healing Wounds
* **Nimet:** Aurinkosusi (Sköll), Kuususi (Hati), Taivaan sudet

## Lyhytkuvaus

Jokin aika sitten Aurinko- & Kuususi ja Fenrir törmäsivät Tuhkan Lasten Korppiin metsässä, ja jokin miesten välisessä katseiden vaihdossa sai Korpin tuomaan nuo Ragnarökkiläiset oman heimonsa pariin. Aurinko/Kuususi löysi nopeasti oman sielueläimensä, vaikka vähän aiheuttikin ihmetystä tavoissaan toimia ja käyttäytyä. Taitava parantaja oli kuitenkin korvaamaton voimavara, jonka liittämistä heimoon ei loppujen lopuksi tarvinnut paljon arpoa. Fenririn liittymistä heimoon jäätiin vielä arpomaan.

Alun tutustumisen jälkeen tuli esille suden kaksi puolta. Aurinkosusi on kaksikosta se, jolla on voimaa ja tahtoa tehdä melkein mitä tahansa. Itsepäinen, itsevarma ja sanavalmis Aurinkosusi ei taivu monen tahtoon ja osaa olla välillä vähän turhankin kovapäinen, kovin samanlainen kuin Fenrir, jota nainen kutsuu veljekseen. Aurinkosusi ei ole soturi, eikä metsästäjä, mutta monesti uteliaisuus vie naisen mukanaan ja hän tunkee mukaan vähän kaikkeen. Samalla tämä ei myöskään pelkää mitään ja menee rohkeasti keskeyttämään riitoja tai kiistoja jos niitä tulee. Sudenlailla Aurinkosusi ei pelkää johtaa ja puolustaa laumaansa ulkoisilta uhkilta.

Sisäisen siskonsa lähes vastakohta Kuususi on rauhallinen ja huolehtivainen parantaja, joka ei turhia puhu eikä varmastikaan astu kenenkään varpaille. Hän on kohtelias ja lämpöinen, kuin isosisko tai äiti, niille, jotka kaipaavat tukea. Osittain hieman pelokaskin Kuususi viihtyy omissa oloissaan ja omassa asemassaan, eikä yritä tehdä päätöksiä muiden puolesta. Kaksikosta ehdottomasti se helpompi puoli tutustua jahka pääsee kuoren sisälle, sillä Kuususi on myös hyvin vähäsanainen monesti. Hän puhuu kun on jotain järkevää sanottavaa eikä vain lämpimikseen. Kuusudella on huomattu olevan rauhoittava vaikutus Fenririin, kun tämä antautuu raivolleen, eikä olekaan ihme, että Kuususi vuorostaan kutsuu miestä kumppanikseen.

Sudet yleensä erottaa erilaisista maneereistaan ja elekielestään, mutta myös tavasta kantaa vaatteita yllään. Tämä ei kuitenkaan takaa sitä, ettei yllättäen toinen puhuisi toisen suulla. Jopa Fenririllä menee siskot sekaisin ja siitä seuraa riitaa.

Heimossa on ollut paljon puhetta lapsettomuudesta ja lisääntymisestä, mutta siinä on yksi aihe mihin kumpikaan susi ei tahdo ottaa kantaa ja yleensä poistuu paikalta. Monesti Aurinkosusi on myös suuttunut aiheesta. Kaksikko yrittää kovasti saada Fenririn heimoon, jotta tämä voisi ansaita uuden nimensä ja identiteettinsä heimon suojelijana, jota kovasti tarvitaan heimoon.

## Historia

Ragnarök heimonsa parissa Aurinkosusi ja Kuususi kulkivat nimillä Sköll ja Hati. Nämä nimet tosin ovat jääneet lähes täysin unholaan, paitsi Fenririn kutsuessa kaksikkoa syntynimillään. Kuten Taivaan sudet osaavat kertoa oli heidän tehtävänsä syntymästään asti toimia Fenririn siskoina ja vaimona, tukea tätä ja suojella tätä, ja laittaa vettä myllyyn kun aika tulee. Sillä kun seuraava maailmanloppu tulee, vapauttavat Aurinko- ja Kuususi Fenririn viimeisistänkin kahleistaan, jotta tämä voi tuhota ja rellestää vapaasti. Ragnarökiläisten parissa kolmikkoa kohdeltiin kuin uudelleen syntyneitä jumalolentoja, mutta samalla he joutuivat kestämään kovempaakin kohtelua, sillä heikot eivät selviä tuossa heimossa.

Pienestä pitäen tottunut puolustamaan itseään vaikka sitten kynsin ja hampain, eivät Taivaan sudet pelkää kuolemaa, eivätkä kipua. Mukavaa kumpikaan ei tietenkään ole, mutta jos aika koittaa niin se koittaa. Samalla kaksikko koulutettiin parantamaan toisia, vaikka etenkin Aurinkosuden kohdalla nousi esille pienoinen sadismi, joka näkyi tämän virneessä kun potilaat kärsivät hoitoa odottaessaan.

Kuten susista tulee monesti selville, ovat he joskus ilmeisesti olleet kaksi erillistä ihmistä kahdessa eri ruumiissa. Asiasta on kuitenkin ongelmallista kysellä susilta itseltään, koska he eivät tiedosta tilanteen muuttuneen ja Fenrirkin vaikuttaa vain hyväksyneen asian, että kahdesta on tullutkin yksi.

Noin puolitoista vuotta sitten ennen kuin Tuhkan Lasten heimosta osa lähti etelään, kohtasi Korppi Taivaan sudet ja Fenririn metsässä ja toi heidät Tuhkan Lasten pariin vahvistukseksi heimolle. Etenkin Fenririn kanssa Korpilla vaikuttaa olevan jonkinlainen liitos, vaikka Fenrir puhutteleekin Korppia joskus Munina ja vannoo tappavansa tämän.

Aurinkosuden ja Kuusuden sekä Fenririn oli tarkoitus lähteä muiden kanssa etelään, mutta suunnitelmiin tuli muutos. Tuhkan Lasten päästessä rannikolle ja noustessa hyvin heiveröiselle lautalle, jota "kehuttiin" Rotan tekemäksi, kävi heimon kimppuun ryhmä mutantteja. Aikailematta hetkeäkään hyppäsi Fenrir mutanttiryhmän kimppuun repien näitä kilon palasiksi. Kun Fenrir ei päässyt lautalle, eivät Aurinko- ja Kuususi voineet jättää tärkeintään taakse, vaan jäivät tämän tueksi paikkaamaan haavoja ja auttamaan matkassa takaisin pohjoiseen jäljelle jääneiden Tuhkan Lasten pariin.